Joventut obri el termini per a preinscriure’s en el programa formatiu d'Educació en el Temps Lliure
28 de setembre 2018

![](/media/ssyk2zmm/20_c_cursmonitor.png) 

La regidoria de Joventut de l'Ajuntament de Sagunt obri el termini per als cursos de monitor d'activitats de temps lliure infantil i juvenil que es desenvoluparan en el Casal Jove (carrer Vent de Marinada, s/n), com el passat any, en dos modalitats. Les persones que estiguen interessades a preinscriure’s podran fer-ho de l'1 d'octubre al 15 de novembre. Una vegada acabe el termini i si hi haguera més persones inscrites que places disponibles, es realitzarà un sorteig per al qual es tindrà en compte els criteris de preferència en la inscripció. El preu de la matrícula és de 140 euros i solament es pagaran en el moment en què l'alumnat estiga admès.

  

Els cursos estan destinats a majors d'edat i constaran de 310 hores repartides en 150 lectives i 160 de pràctiques, totes elles d'assistència obligatòria. Una de les modalitats del curs ocuparà tots els dissabtes des del 12 de gener fins al 8 de juny de 2019 en horari de 10 a 14 i de 15 a 19 hores. La modalitat intensiva es desenvoluparà el 22, 26, 27, 28 i 29 de desembre de 2018 i el 2, 3, 4, 5, 12 i 19 de gener de 2019 de 10 a 14 i de 15 a 19 hores.

  

Tant el Casal Jove com el Centre Cultural Mario Monreal ofereixen informació referent als cursos, així com en el web [www.saguntjove.es](http://www.saguntjove.es/), els perfils en xarxes socials com [Facebook](https://www.facebook.com/cjportdesagunt/) o [Instagram](http://www.instagram.com/casaljoveworld) i a través del whatsapp 697602243.

  

L'Escola d'Animació Morvedre depén de la regidoria de Joventut de l'Ajuntament de Sagunt, està homologada per l'Institut Valencià de la Joventut, i oferix cada any un programa formatiu d'Educació de Temps Lliure. Estos cursos capaciten l'alumnat per a organitzar, dinamitzar i avaluar activitats de temps lliure educatiu, dirigides a la infància i la joventut, en el marc de la programació general d'una organització, aplica les tècniques específiques d'animació grupal, incideix explícitament en l'educació en valors i atén les mesures bàsiques de seguretat i prevenció de riscos.

*   [](http://www.facebook.com/sharer.php?u=https://aytosagunto.es/va/actualitat/joventut-obri-el-termini-per-a-preinscriure-s-en-el-programa-formatiu-d-educacio-en-el-temps-lliure/ "Facebook")
*   [](http://twitter.com/share?url=https://aytosagunto.es/va/actualitat/joventut-obri-el-termini-per-a-preinscriure-s-en-el-programa-formatiu-d-educacio-en-el-temps-lliure/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-obri-el-termini-per-a-preinscriure-s-en-el-programa-formatiu-d-educacio-en-el-temps-lliure/ "Linked In")
*   [](mailto:?body=https://aytosagunto.es/va/actualitat/joventut-obri-el-termini-per-a-preinscriure-s-en-el-programa-formatiu-d-educacio-en-el-temps-lliure/)